**DĖL rOKIŠKIO RAJONO SAVIVALDYBĖS TARYBOS 2016 M. SPALIO 28 D. SPRENDIMO NR. TS-180 ,,DĖL ROKIŠKIO RAJONO SAVIVALDYBĖS ADMINISTRACIJOS CENTRALIZUOTOS BUHALTERINĖS APSKAITOS TVARKYMO“ DALINIO PAKEITIMO**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 5 dalimi, 18 straipsnio 1 dalimi, Lietuvos Respublikos buhalterinės apskaitos įstatymo 10 straipsnio 4 dalimi, Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro 2005 m. gegužės 25 d. įsakymu Nr. 1K-170 “Dėl viešojo sektoriaus subjektų buhalterinės apskaitos organizavimo tvarkos aprašo patvirtinimo“, Rokiškio rajono savivaldybės taryba

n u s p r e n d ž i a:

1. Papildyti Rokiškio rajono savivaldybės tarybos 2016 m. spalio 28 d. sprendimu Nr. TS-180 ,,Dėl Rokiškio rajono savivaldybės administracijos Centralizuotos buhalterinės apskaitos tvarkymo“ patvirtintą Rokiškio rajono savivaldybės administracijos Centralizuotos buhalterinės apskaitos skyriaus centralizuotai vedamos buhalterinės apskaitos biudžetinių įstaigų sąrašą 28 punktu ir įrašyti žodžius „Rokiškio rajono kūno kultūros ir sporto centras“.

2. Pavesti Rokiškio rajono savivaldybės administracijos direktoriui:

2.1 papildyti Rokiškio rajono savivaldybės administracijos Centralizuotos buhalterinės apskaitos skyriaus nuostatus ir darbuotojo pareiginius nuostatus 1 punkte nurodytoms funkcijoms vykdyti;

2.2 organizuoti buhalterinių paslaugų sutarties dėl centralizuotos buhalterinės apskaitos tvarkymo sudarymą.

3. Biudžetinės įstaigos Rokiškio rajono kūno kultūros ir sporto centro buhalterinę apskaitą vesti centralizuotai nuo 2021 m. spalio 1 d.

4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**rOKIŠKIO RAJONO SAVIVALDYBĖS TARYBOS SPRENDIMO ,,DĖL rOKIŠKIO RAJONO SAVIVALDYBĖS TARYBOS 2016 M. SPALIO 28 D. SPRENDIMO NR. TS-180 ,,DĖL ROKIŠKIO RAJONO SAVIVALDYBĖS ADMINISTRACIJOS CENTRALIZUOTOS BUHALTERINĖS APSKAITOS TVARKYMO“ DALINIO PAKEITIMO**

**AIŠKINAMASIS RAŠTAS**

2021-09-24

Rokiškis

**Parengto sprendimo projekto tikslai ir uždaviniai.**

Tarybos sprendimo projekto tikslas – pavesti Rokiškio rajono savivaldybės administracijos Centralizuotos buhalterinės apskaitos skyrių vesti biudžetinės įstaigos Rokiškio rajono kūno kultūros ir sporto centro buhalterinę apskaitą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 5 dalimi, 18 straipsnio 1 dalimi, Lietuvos Respublikos buhalterinės apskaitos įstatymo 10 straipsnio 4 dalimi, Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro 2005 m. gegužės 25 d. įsakymu Nr. 1K-170 ,,Dėl viešojo sektoriaus subjektų buhalterinės apskaitos organizavimo tvarkos aprašo patvirtinimo“.

**Sprendimo projekto esmė.**

Sprendimo projekte papildyti Rokiškio rajono savivaldybės tarybos 2016 m. spalio 28 d. sprendimo Nr. TS-180 ,,Dėl Rokiškio rajono savivaldybės administracijos Centralizuotos buhalterinės apskaitos tvarkymo“ Rokiškio rajono savivaldybės administracijos Centralizuotos buhalterinės apskaitos skyriaus centralizuotai vedamos buhalterinės apskaitos biudžetinių įstaigų sąrašą 28 punktu, įrašant žodžius „Rokiškio rajono kūno kultūros ir sporto centras“.

Pažymėtina, kad Rokiškio rajono savivaldybės administracijos Centralizuotos buhalterinės apskaitos skyrius nuo 2021 m. spalio 1 d. pradės vesti biudžetinės įstaigos Rokiškio rajono kūno kultūros ir sporto centro buhalterinę apskaitą centralizuotai.

**Laukiami rezultatai.** Mažėja darbuotojų skaičius.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Centralizuotos buhalterinės apskaitos skyriaus vedėja Rita Baltakienė